kardosdrur/scandi-wiki huggingface dataset:
Milan Jevtović

Milan Jevtović (serbisk: Милан Јевтовић; født 13. juni 1993) er en serbisk fodboldspiller. Han spiller for norske Odds BK efter tidligere blandt andet at have spillet for danske AGF, de norske klubber FK Bodø/Glimt og Rosenborg BK, tyrkiske Antalyaspor og serbiske Røde Stjerne. Hans foretrukne position er som kantspiller.

Klubkarriere

Borac Čačak 
Jevtović begyndte sin professionelle karriere i FK Borac Čačak, men klubben kunne ikke overholde sine forpligtelser og udbetalte ikke løn i flere måneder til spillerne, der derfor i 2015 strejkede. Strejken blev afbrudt, da Nenad Lalatović blev ansat som klubbens træner, og det gav resultatmæssige forbedringer. Således vandt klubben 2. december 2015 en meriterende udesejr på 1-5 over Røde Stjerne Beograd med blandt andet et mål af Jevtović.

Bodø/Glimt 
Han skiftede i januar 2016 til norske FK Bodø/Glimt, hvor han spillede 20 kampe og scorede 6 mål.

Antalyaspor 
Allerede den følgende sommer skiftede han til tyrkiske Antalyaspor, hvor han var på kontrakt i to år. Undervejs var han dog udlånt i hele 2017 til norske Rosenborg BK, hvor han spillede 25 kampe og scorede ni mål og derfor var med til at sikre klubben det norske mesterskab. Det blev til 13 kampe og et mål i Antalyaspor.

Røde Stjerne 
I sommeren 2018 vendte Jevtović tilbage til Serbien og Røde Stjerne, hvor han spillede 16 kampe og scorede seks mål. I den første sæson bidrog han til klubbens sebiske mesterskab. I foråret 2020 var han udlejet til cypriotiske APOEL Nicosia, hvor det blev til seks kampe uden scoringer.

AGF 
I sommeren skiftede han til AGF i den danske superliga. Her fik han en firårig kontrakt. Imidlertid havde han svært ved at bide sig fast på førsteholdet, og derfor opfordrede klubben ham til at finde en anden klub den følgende sommer.

Odds BK 
På sidste dag i transfervinduet i august 2021 skiftede Jevtović tilbage til Norge, hvor han fik en treårig kontrakt med Odds BK.

Landshold 
Jevtović har spillet en enkelt kamp på Serbiens U/23-landshold.

Referencer

Eksterne henvisninger 

 

Fodboldspillere fra Serbien
Fodboldspillere fra FK Bodø/Glimt
Fodboldspillere fra Antalyaspor
Fodboldspillere fra Rosenborg BK
Fodboldspillere fra Røde Stjerne Beograd
Fodboldspillere fra APOEL Nicosia FC
Fodboldspillere fra AGF
Fodboldspillere fra Odds BK
Niclas Hougaard

Niclas Hougaard Hansen (født i 1993 i Nørresundby) er en dansk fodboldtræner, som er cheftræner for Fortuna Hjørring, der spiller i landets bedste kvindelige række Gjensidige Kvindeligaen. Han har været træner i klubben siden november 2020, efter han overtog posten fra tidligere cheftræner amerikanske Carrie Kveton, der blev assistenttræner i topklubben OL Reign.

Trænerkarriere 
Han har tidligere været omkring trænerstaben hos flere af klubbens hold. Senest var han assistenttræner for klubbens 2. hold i kvindernes 1. division i et halvt år, før han blev ansat som cheftræner på klubbens ligahold. Derudover var han også cheftræner for klubbens succesrige U18 DM-hold, der vandt U18-ligaen i 2018-19-sæsonen, hvor han trænede flere af klubbens nuværende førsteholdsspillere som Cecilie Christensen, Signe Carstens og Emilie Dolleris Billing.

Efter bare en halv sæson i klubben, vandt Hougaard i 2020, det danske mesterskab for 11. gang i klubbens historie. Det skete da holdet i sidste spillerunde spillede uafgjort mod rivalerne fra Brøndby IF 1-1, der var nok til at sikre mesterskabet til klubben. Holdet nåede desuden semifinalerne i Sydbank Kvindepokalen.

Resultater som klubtræner

Fortuna Hjørring 
Elitedivisionen
Guld: 2019-20

Referencer

Eksterne henvisninger 

Fodboldtrænere fra Danmark
Fodboldtrænere fra Fortuna Hjørring
Personer fra Nørresundby
Ertuğrul Tekşen

Ertuğrul Tekşen (født 25. april 2000) er en danskfødt tyrkisk professionel fodboldspiller, der spiller for den tyrkiske klub UŞAK SPOR. 

Tidligere har han spillet i SB 50, Brøndby IF, Lyngby BK, Næstved boldklub Tyrkiets U16 Landshold.

Referencer

Eksterne henvisninger 
 

Fodboldspillere fra Tyrkiet
Fodboldspillere fra Lyngby Boldklub
Fodboldspillere fra Konyaspor
Fodboldspillere fra 1922 Konyaspor
Bill English (flertydig)

Bill English er flere personer:
 Simon William "Bill" English (født 30. december 1961) - politiker fra New Zealand
 Bill English (skuespiller) (født 1980) - amerikansk skuespiller og komiker.
 Bill English (computeringeniør) - bidrog med forbeding af computermusen; bl.a. knapper
William English

William Kirk English kaldet Bill English (født 27. januar 1929, død 26. juli 2020) var en amerikansk computeringeniør som bidrog med udviklingen af computermusen mens han arbejdede for Douglas Engelbart ved SRI International's Augmentation Research Center.
Han arbejdede senere for Xerox PARC og Sun Microsystems.

Referencer 

 

Videnskabsfolk
Rob Greenfield

Rob Greenfield (født 28. august 1986) er en amerikansk eventyrer, miljøaktivist, og entreprenør. Han har "gjort det til sit livsformål at inspirere til en sund Jord, ofte med metoder, der skaber stor opmærksomhed".

Greenfield er også skribent og foredragsholder, rejsende og ambassadør for One Percent for the Planet.

Hans projekter har blandt andet involveret at rejse tværs over USA på en cykel uden at bruge elektricitet overhovedet, kun at bruge naturlige vandressourcer til at bade igennem et helt år, at bo i New York City i en måned, hvor han bar alt det skrald han producerede samt at leve et helt år uden at købe mad, men i stedet at dyrke det selv.

Bibliografi

Referencer 

Personer fra San Diego
Aktivister fra USA
Forfattere fra USA
Ove Korsgaard

Ove Korsgaard (født 13. december 1942) er en dansk lærer, forfatter og professor emeritus i pædagogik på Aarhus Universitet. Han har særligt forsket i folkehøjskoler og demokrati.

Han er far til journalist og forfatter Lea Korsgaard.

Karriere 
Korsgaard gik ud af skolen af 7. klasse. Han tjente herefter på forskellige gårde og gik på både landbrugsskole og højskole inden han søgte ind på læreruddannelsen på Den Frie Lærerhøjskole. Her blev han færdiguddannet i 1970.

Han blev herefter ansat på Gerlev Idrætshøjskole i 1970, og i 1974 blev han forstander på stedet, hvilket han var frem til 1991. Sideløbende blev han i 1979 leder af forskningscentret Idrætsforsk, hvilket han var frem til 1991. Herefter blev han forstander på Den frie Lærerskole, Ollerup, og i 1993 blev han ansat som seniorforsker på Nordens Folkelige Akademi i Göteborg, Sverige. I 1996 blev han ekstern lektor på Kulturstudier, Odense Universitet samtidig også lektor Forskningscenter for Voksenuddannelse, Danmarks Lærerhøjskole. I 1997 færdiggjorde han en Ph.d. samme sted.

I 2000 blev han ansat som lektor på Institut for Pædagogisk Filosofi på Danmarks Pædagogiske Universitet, og i 2005 blev han institutleder Institut for Pædagogisk Filosofi samme sted.i 2004 blev han dr.pæd. fra Danmarks Pædagogiske Universitet. I 2008 blev han udnævnt som professor i pædagogik Institut for Pædagogik på DPU.

Igennem sin karriere har han særligt beskæftiget sig med demokrati, folk og folkehøjskoler og deres rolle, og han har udgivet en lang række videnskabelige artikler om emnet.

Han var med i udvalget til Demokratikanon, der blev offentliggjort i 2008.

Hæder 
Korsgaard har været nomineret til Årets historiske bog to gange for Kampen om folket i 2008 og Solskin for det sorte muld i 2013.

I 2019 modtog han Højskolepædagogisk Pris for "i mange år at have fungeret som en regulær enmandshær i arbejdet med at kaste lys over den danske oplysningstradition, sådan som den især har været forbundet med de frie skoler."

Privatliv 
Korsgaard har fire børn, Lea, Lynge, Lau og Lise med Klara Korsgaard.

Bibliografi 
Udvalgt bibliografi:
 Kundskabs-kapløbet : uddannelse i videnssamfundet (1999) 
 Kampen om folket: et dannelsesperspektiv på dansk historie gennem 500 år (2004) 
 Solskin for det sorte muld: om slægt og folk (2013) 
 Pædagogikkens idehistorie (2018)
 Grundtvig rundt (2018) 
 Strejftog i højskolernes idéhistorie (2019) 
 Kropskultur (2022)

Referencer 

Professorer fra Aarhus Universitet
Faglitterære forfattere fra Danmark
Personer i Kraks Blå Bog
Birgit Christensen

Birgit M. Christensen (født 31. maj 1976) er en dansk tidligere fodboldspiller, der blandt andet spillede for B52/Aalborg Fodbold Club og Fortuna Hjørring samt på det danske landshold.

Hun deltog under Sommer-OL 1996 i Atlanta.

Hun har siden marts 2019, ageret som bestyrelseformand for Fortuna Hjørring.

Referencer

Eksterne henvisninger 
 

Kvindelige fodboldlandsholdsspillere fra Danmark
Kvindelige fodboldspillere fra Danmark
Fodboldspillere fra Fortuna Hjørring
Fodboldspillere fra B52/Aalborg FC
Jette Andersen (fodboldspiller)

Jette Andersen (født 8. juni 1959) er en dansk tidligere fodboldspiller, der spillede som midtbanespiller for Fortuna Hjørring i Elitedivisionen samt på det danske landshold. Hun nåede desuden at spille 348 kampe for klubben.

Hun var bestyrelseformand for hendes tidligere klub Fortuna Hjørring i hele 29 år, fra 1990 frem til marts 2019, hvor hun valgte at stoppe for at koncentrere sig mere om fodboldturneringen Dana Cup. Hun modtog i maj 2015, DBU's Sølvnål, der gives til en der har gjort sig særligt fortjent ved deres arbejde for fodbolden i en klub under DBU, DBU’s lokalunioner, Divisionsforeningen og Kvindedivisionsforeningen i samlet minimum 25 år.

Referencer

Eksterne henvisninger 
 

Kvindelige fodboldlandsholdsspillere fra Danmark
Kvindelige fodboldspillere fra Danmark
Fodboldspillere fra Fortuna Hjørring
Kvinde 1. division 2020-21 (fodbold)

Kvinde 1. division 2020-21 sammenfatter sæsonen for den næstbedste række i Danmarksturneringen i kvindefodbold.

Format og struktur 
Kvinde 1. division afvikles lige som Danmarksserien med fire hold mere end normalt fra de tidligere sæsoner. Strukturen for Kvinde 1. division i 2020/2021 ser ud som følger:

20 hold inddeles i fire puljer á fem hold.
Holdene møder hinanden to gange, hjemme og ude, hvilket giver otte kampe fordelt på ti runder. *Herefter dannes henholdsvis to rækker med fire hold (grundspil oprykning, øst og vest). Nr. 1 og 2 i denne række (i alt fire hold) rykker op i forårets Kvalifikationsspil om to pladser i Gjensidige Kvindeliga.
Med de resterende 12 hold dannes to rækker (grundspil nedrykning øst og vest) med seks hold i hver af holdene fra nr. 3 til 5 i de to geografiske puljer. I 1. division øst og vest spilles der om point til forårets nedrykningsspil. Holdene spiller 2 gange, ude og hjemme, mod de hold fra den modsatte pulje, mens resultaterne mod holdene fra samme pulje tages med videre i den nye turnering.
Sammen med de fire hold, der ikke kvalificerede sig fra grundspil oprykning, øst og vest, samles de 16 hold i to puljer og spiller for at undgå nedrykning til Kvindeserien.
De fire nederste hold i hver pulje rykker ned i Kvindeserien og erstattes af i alt fire oprykkere fra Kvindeserien (2 fra Øst og 2 fra Vest).
Dermed vil der igen fra sæsonen 2021/2022 være 16 hold i kvinde 1. division

Referencer

Eksterne henvisninger 
1. division hos Dansk Boldspil-Union
1. division hos kvindeliga.dk

Kvinde 1. division (fodbold)
Fodboldsæson 2020-21
Sydlige klumpfisk

Den sydlige klumpfisk (Mola alexandrini) er en fisk som tilhører til familien Molidae. Den sydlige klumpfisk er tæt i familie med Mola mola - og findes i den sydlige halvkugle. 

Via forskning af Marianne Nyegaard og hendes forskningshold via DNA-analyse, er den sydlige klumpfisks larve blevet identificeret. Klumpfiskelarver er mellem en og to millimeter lange.

Den Dec. 9, 2021 blev der fundet en død mola alexandrini ud for kysten af Faial Island (Azorerne)	
	
Den målte 3,6 meter i højden og 3,5 meter i længden og vejede 2,744kg dette gør den til den tungeste klumpfisk nogensinde , og samtidig til tungeste benfisk nogensinde opdaget.

Se også
 Klumpfisk

Referencer 

Fastkæbede fisk
Eric Bogle

Eric Bogle (født 23. september 1944) er en skotsk folkemusiker og singer-songwriter. Han blev født og opvoksede i Skotland, men emigrerede til Australien i en alder af 25, hvor han bosatte sig nær Adelaide, South Australia.
Bogles sange dækker en række forskellige emner, og er blevet fremført af mange forskellige kunstnere heriblandt John Schumann, The Skids, June Tabor, The Men They Couldn't Hang, The Clancy Brothers, The Dubliners, The Celtic Folk, John McDermott, Liam Clancy, Mike Harding, The Pogues, Robert Lawrence, De Dannan, Dropkick Murphys, The Corries, Billy Bragg, The Bushwackers, Slim Dusty og John Williamson.

To af hens bedst kendte sange er "No Man's Land" (eller "The Green Fields of France") og "And the Band Played Waltzing Matilda", hvoraf den sidste i 2001 blev udnævnt som en af APRA Top 30 Australian songs, som en del af Australasian Performing Right Associations 75's års jubilæum.

I 2006 modtog han Folkemusikprisen.

Diskografi

Studiealbum 
 Now I'm Easy (1980)
 Plain & Simple (1981) med John Munro
 Scraps of Paper (1982)
 When The Wind Blows (1984) med John Munro og Brent Miller
 Hard Hard Times (1985) med John Munro
 Singing The Spirit Home (1986)
 Something of Value (1988)
 Voices in the Wilderness (1990)
 Mirrors (1993)
 The Emigrant & The Exile (1996) med John Munro
 Small Miracles (1997)
 Endangered Species (1999)
 The Colour of Dreams (2002)
 Other People's Children (2005)
 The Dreamer (2009)
 A Toss of the Coin (2013) med John Munro
 Voices (2016) med John Munro

Livealbum 
 In Person (1977) Optaget i Tyskland, februar 1977
 Vol. 1 – Live in Person (1982) Genudgivelse af In Person
 Vol. 2 – Down Under (1982) Optaget i februar og maj 1977 - uautoriseret udgivelse
 Vol. 3 – Pure (1982) Optaget i februar og maj 1977 - uautoriseret udgivelse
 In Concert (1985) with John Munro & Brent Miller - optaget på Octagon Theatre, University of W.A. i august 1984.
 I Wrote This Wee Song... (1994) Optaget på Adelaide Arts Theatre den 31. juli 1993
 At This Stage: The Live Collection (2005) Inkluderer In Concert (1985) og materiale tre andre optrædener
 Live at Stoneyfell Winery (2009) DVD - optaget på Stoneyfell Winery, Adelaide, South Australia den 1. marts 2009

Antologier 
 The Eric Bogle Songbook (1986)
 Not The Worst of Eric Bogle (1990)
 It's Not Cricket (1992)
 The Eric Bogle Songbook Volume 2 (1992)
 Just The Funny Stuff (1994)
 The Gift of Years: Very Best Of (2000)
 By Request (2001)
 Singing The Spirit Home (2005) Limited Edition 5 CD collection
 A Few Old Songs For Very New Times (2010)

Referencer

Eksterne henvisninger 
 

Folkemusikere
Musikere fra Australien
Musikere fra Skotland
Eksplosionerne i Beirut i 2020

Om eftermiddagen den 4. august 2020 skete der flere eksplosioner i byen Beirut, hovedstad i Libanon. Eksplosionerne skete i Beirut havn, og mindst 207 personer døde og mindst 6.500 blev såret. Beiruts guvernør Marwan Abboud estimerede at mellem 200.000 og 250.000 personer var blevet hjemløse som følge af eksplosionerne.

Hovedeksplosionen bliver forbundet med omkring 2.750 tons ammoniumnitrat, der var blevet konfiskeret af regeringen fra et forladt skib og opbevaret på havnen uden særlige sikkerhedsforanstaltning i de seneste seks år. Estimater af ækvivalenteffekterne for eksplosionsradiussen går fra 100-300 tons TNT.

Referencer

Eksterne henvisninger 

Beirut
Libanons historie
Begivenheder i 2020
Pete St. John

Pete St. John (født Peter Mooney 1932 i Dublin, død 12. marts 2022 i Dublin) var en irsk folkemusiker og singer-songwriter., der er bedst kendt for at have skrevet "The Fields of Athenry".

St. John komponerede en række moderne ballader som "The Rare Ould Times" og "The Ferryman", der er blevet indspillet af en række kunstnere, heriblandt The Dubliners, James Last, Paddy Reilly og Mary Black. En udgave af "The Rare Ould Times", der blev indsunget af Danny Doyle, tilbragte 11 uger på Irish Singles Chart, og nåede førstepladsen i 1978. St. Johns sange, inklusive "The Rare Ould Times", udtrykker stort savn efter gamle ting som altid har været (eksempelvis tabet af Nelson's Pillar og Metropole Ballroom, to symboler på det gamle Dublin).

Referencer

Eksterne henvisninger 
 

Folkemusikere fra Irland
Personer fra Dublin
Lokomobil

Et lokomobil er en transportabel dampmaskine, hvor hele maskineriet (fyrsted, kedel, styring, cylinder, glider, svinghjul, remskive osv.) er anbragt på hjul og kan flyttes som en vogn. Lokomobilet blev bl.a. brugt inden for landbruget og i skovbruget før traktorer og andre maskiner blev konstrueret. Et lokomobil var ikke nødvendigvis beregnet til at bevæge sig selv, det blev oftest bragt frem til arbejdsstedet trukket af heste eller okser. Udtrykket "mobil" betyder her flytbar. Nogle udgaver kunne dog køre selv med kraft fra dampmaskinen, der kunne så være tale om en damptromle eller en damptraktor. Lokomobilet kunne naturligvis også placeres et fast sted og levere drivkraft til et værksted, en lille fabrik, ved gravearbejder, eller i minedriften til produktion af trykluft, trække en elevator eller til at drive en pumpe.  

Lokomobilet blev efterhånden erstattet af mere de praktiske benzin- eller dieselmotorer og elektriske motorer.

Damppløjning
I begyndelsen af 1800-tallet blev de første forsøg med at trække en plov med damp gjort. At lade en dampmaskine køre hen over en mark med ploven efter sig, fungerede dårligt. I stedet lod man dampmaskinen stå stille, mens en kæde eller et reb trækker ploven, der rulles op på en tromle på selve dampmaskinen. Når ploven er nået frem til randen af marken, kan der skiftes til en anden kæde, et reb eller en stålwire trukket af et andet lokomobil, der så trækker ploven tilbage til den anden rand, mens det første lokomobil rulles lidt frem. 

Det er også muligt at nøjes med et enkelt lokomobil, men man får så brug for et system af tromler, som stålwiren løber hen over. De to tromler er placeret i to af markens hjørner, de andre to flyttes ned langs siderne, efterhånden som pløjningen skrider frem.

Kilder og henvisninger

 
Transducere
Energiteknik
Dampkraft
Traktorer
Kongesangbogen

Kongesangbogen er en sangbog med danske fædrelandssange, der første gang blev udgivet 26. september 1940 i forbindelse med Christian X’s 70-års fødselsdag. 

Sangbogen var også tiltænkt alsangsstævner og derfor var en række danske virksomheder og privatpersoner gået sammen om at finansiere og udgive bogen anonymt. Sangene i bogen omhandlede bl.a. den danske natur, dansk historie og det danske sprog og holdt sig hovedsageligt fra krigssalmerne af hensyn til den tyske censur, som Danmark var underlagt i denne periode.

Kongesangbogen var husstandsomdelt og nåede at udkomme i op mod 2 millioner eksemplarer.

Det er senere kommet frem, at den anonyme forfatter, der har skrevet forordet til Kongesangbogen, var litteraturprofessor Vilhelm Andersen.

Kongesangbogens forord 
KONGEN

Af en Dansker

Indhold 
Forord
Alt staar i Guds Faderhaand
Altid frejdig, naar du gaar
Bliv hos os, naar Dagen hælder
Dagen gaar med raske Fjed
Danmark, i tusind Aar
Danmark nu blunder den lyse Nat
Danevang med grønne Bred
Dejlig er Jorden
Den danske Sang er en ung blond Pige
Den signede Dag med Fryd vi ser
Der er et yndigt Land
Der er ingenting, der maner
Der rider en Konge i Sol og Blæst
Der staar et Slot i Vesterled
Du danske Mand! af al din Magt
Dybt hælder Aaret i sin Gang
Et jævnt og muntert, virksomt Liv paa Jord
Fred hviler over Land og By
Flyv Fugl! Flyv over Furesøens Vove
Herligt en Sommernat
Hvem sidder der bag Skærmen
Hvor smiler fager den danske Kyst
I alle de Riger og Lande
I Danmark er jeg født, der har jeg hjemme
I Østen stiger Solen op
 Jeg bærer med Smil min Byrde
Jeg elsker de grønne Lunde
Jeg er Havren, jeg har Bjælder paa
Jyden, han æ stærk aa sej
Jylland mellem tvende Have
Kirkeklokke, ej til Hovedstæder
Kong Christian stod ved højen Mast
Kongernes Konge! ene du kan
Langt højere Bjerge saa vide paa Jord
Lær mig Nattens Stjerne
Moders Navn er en himmelsk Lyd
Morgenstund har Guld i Mund
Nu titte til hinanden
Naar Vinteren rinder i Grøft og i Grav
Om Strømmen mod dig bruser
Sangen har en Lysning
Se dig ud en Sommerdag
Slumrer sødt i Slesvigs Jord
Snart er Natten svunden
Som en rejselysten Flaade
Til Himlene rækker
Vaj højt, vaj stolt
Venner, ser paa Danmarks Kort
Vort Hjem, du danske Jord
Vort Modersmaal er dejligt

Kilder og henvisninger

Værker om Danmark under 2. verdenskrig
Sang
Ingeborg Topsøe

Ingeborg Topsøe (født 21. september 1985) er en dansk manuskriptforfatter uddannet fra National Film & Television School i London i 2012. Hun spillefilmsdebuterede med Charmøren (2017) med instruktion af Milad Alami og har siden skrevet det anmelderroste mafiadrama Kød & blod (2020) instrueret af Jeanette Nordahl med bl.a. Sidse Babett Knudsen, Elliott Crosset Hove og Sandra Guldberg Kampp i hovedrollerne. Filmen havde verdenspremiere på Filmfestivalen i Berlin. I januar 2021 blev Ingeborg Topsøe nomineret til en Robert for Årets Originale Manuskript for manuskriptet til Kød & blod.

 Hendes afgangsfilm Volume fra National Film & Television School vandt British Independent Film Award og var med i konkurrencen ved Short Film Grand Jury Prize på Sundance Film Festival i 2013.

Filmografi 

 Kød & blod (2020) – ideudvikling og manuskript
 Hanna (2019) – manuskript (1 episode)
 Charmøren (2017) – manuskript
 The Family (2016) – manuskript
 Nylon (2015) – manuskript
 Bird World (2012) – manuskript
 Volume (2012) – manuskript
 Reverse (2010) – manuskript

Referencer

Eksterne henvisninger 
 

Manuskriptforfattere fra Danmark
Narreklumpfisk

Narreklumpfisk eller Mola tecta tilhører familien Molidae og slægten Mola. Narreklumpfisken er tæt relateret til den mere kendte klumpfisk (Mola mola).

Det latinske ord "tecta" betyder skjult. Ordet "skjult" blev valgt for til dens navn, da fisken har "gemt" sig blandt andre arter af klumpfisk i lang tid og er den blev opdaget første gang i 2015.
Narreklumpfisken blev opdaget første gang på en strand nær Christchurch, New Zealand, i 2015, den er den første nye art opdaget i 130 år. Mola tecta findes mest på den sydlige halvkugle i tempererede egne i havet nær Australien, New Zealand, sydlige Chile og Sydafrika.

Narreklumpfisken blev første gang beskrevet af Marianne Nyegaard, en marinevidenskabsperson som forskede i klumpfisk i hendes PhD.

Se også 
 Klumpfisk
 Sydlige klumpfisk

Referencer

Eksterne henvisninger 
 1. mar 2019, dr.dk: Sjældent fund: Narreklumpfisken er dukket op på den forkerte side af kloden

Fastkæbede fisk
Guelmim-Oued Noun

Guelmim-Oued Noun (  , Gulmim wādi nūn ;  , Gulmim asif nūn ) er en af Marokkos tolv regioner. Den sydøstlige del af regionen er beliggende i det omstridte territorium Vestsahara, og en lille jordstrimmel i dette område administreres af Vestsahara . Regionen som helhed har et areal på 46.108 km2 og havde ved folketællingen i 2014 en befolkning på 433.757. Regionens hovedstad er byen Guelmim.

Geografi 
Guelmim-Oued Noun grænser op til regionerne i Souss-Massa mod nordøst og Laâyoune-Sakia El Hamra mod syd. Den grænser op til provinserne Tindouf i Algeriet mod øst og den Mauretanske region Tiris Zemmour mod sydøst. Kysten til Atlanterhavet i nordvest består af lange strækninger med åben strand. Regionen deles af den normalt tørre nedre del af Draa-floden, der løber øst til vest. Hovedstaden Guelmim og wadien Noun (  , Wad Noun ) ligger mod nord og giver sammen regionen sit navn. En del af den marokkanske mur ligger i det sydøstlige hjørne af regionen: området mod øst er under kontrol af den saharawiske arabiske demokratiske republik.

Historie 
Guelmim-Oued Noun blev oprettet i september 2015 ved at sammenlægge provinsen Sidi Ifni , der tidligere var en del af Souss-Massa-Drâa regionen, med tre provinser fra den tidligere region Guelmim-Es Semara region.

Regering 
Abderrahim Ben Bouaida blev valgt som regionrådets første præsident den 14. september 2015. Han er medlem af RNI. Mohamed Benribak blev udnævnt til guvernør ( wali ) i regionen den 13. oktober 2015. Han blev efterfulgt af Mohamed Ennajem Abhai i 2017.

Inddeling 
Guelmim-Oued Noun består af fire provinser:
 Assa-Zag (provins)
 Guelmim (provins)
 Sidi Ifni (provins)
 Tan-Tan (provins)

Økonomi og infrastruktur 
Fiskeri er et hovederhverv i området, og der er havne i Sidi Ifni og ved El Ouatia. Strandturisme er under udvikling. De vigtigste veje i regionen er N1 og N12. Der er lufthavne ved Guelmim og Tan-Tan.

Referencer 

Marokkos regioner